કાશીપુરા હાઇસ્કૂલના આચાર્યનુ કહેવુ છે કે, અગાઉ રાજવાસણા અને ઉમડા ગામમાંથી ૬૦ થી ૭૦ બાળકો અભ્યાસ કરવા આવતા હતા અને છેલ્લા બે- ત્રણ વર્ષથી આ બાળકોની સંખ્યા જોખમી રસ્તાને લઇને ઘટીને અડધી થઇ ગઇ છે અને આ રસ્તા પરથી પસાર થઇને અભ્યાસ કરતા બાળકોના વાલીઓ સતત ચિંતામાં ડુબેલા રહે છે અને બાળકોને આડબંધ પર લેવા અને મુકવા પણ જાય છે અને ચોમાસાની સમયની અંદર આ આડબંધ પરથી પાણી ઓવરફલો થઇને જતુ હોય ત્યારે આ રસ્તા પરથી જવા- આવવા માટે બાળકોને મુશ્કેલી પડે છે અને તેઓને ફરજિયાત પાંચ કિલોમીટરનો ફેરાવો ફરીને બાળકોને કાશીપુરા શાળાએ જવા માટે બસની કોઇ સુવિધા ન હોવાને કારણે શાળાએ ચાલતા જવાની ફરજ પડી રહી છે.